Indoneesia Merapi vulkaan, mis on üks maailma aktiivsemaid, hakkas taas purskama ja paiskas reedel välja tulised laavajoad.
Indoneesias hakkas purskama Merapi vulkaan
Jaava saarel Indoneesia kultuuripealinna Yogyakarta lähedal asuv vulkaan on teinud viimase kahe päeva jooksul üle kahekümne väiksema purske, millega kaasnesid kerged maavärinad, teatas Indoneesia geoloogiaamet.
«Täna hommikul vaadeldi seitsmel korral laavalaviine,» ütles geoloogiaamet. Laava valgus mäe edelanõlval 700 meetri kaugusele.
Vulkaanipursetega seotud ohutase on laavajugadest hoolimata muutumatult kõrgeimast eelmisel pügalal, kuhu see tõsteti eelmise aasta novembris.
Ümbruskonna elanikel soovitatakse hoiduda Merapi kraatrist viie kilomeetri kaugusele.
Ohtu võib endas kätkeda ka laavas sisalduvad vulkaanilised ained, mis õhu kaudu levivad. Jaanuaris paiskas vulkaan õhku suuri suitsu- ja tuhapilvi.
Merapi viimane tugev purse oli 2010. aastal. Siis sai üle 300 inimese surma ja ümbruskonnast tuli evakueerida 280 000 elanikku.